
RÅ  M 

PRÆSIDENTSKAB 


Et  menneskes  levevis  og  talemåde  er  en  målestok  for,  hvad 
han  indeholder. 

Enhver  tanke,  enhver  handling  i  vort  liv  er  med  til  at  danne 
vor  karakter,  enten  til  det  gode  eller  til  det  onde,  og  det  er  af 
de  rigdomme,  som  således  har  samlet  sig  i  os,  at  vor  tale  ud- 
springer. Disse  tomme,  tilfældige  ord  danner,  fordi  de  røber 
den  ånd,  vi  har  i  os,  den  målestok,  hvoraf  vor  karakter  bliver 
bedømt. 

Hvad  vi  er  og  hvad  vi  gør,  tæller  ofte  langt  mere,  end  hvad 
vi  siger  eller  lærer  fra  os.  Derfor  er  det  så  nødvendigt,  at  vi 
passer  meget  på,  hvad  vi  siger  og  gør. 

Hvis  øjnene,  således  som  det  ofte  siges,  er  sjælens  spejl,  så 
er  vore  ord  vor  sjæls  vejviser.  Læg  mærke  til  de  mange 
tomme  ord,  som  kommer  ud  af  vor  mund.  Hvilken  åbenbaring 
af  tankeløshed,  forfængelighed,  misundelse,  utålmodighed, 
vrede  og  ukærlighed  er  de  ikke  tit!  Ord,  som  aldrig  kan  gøres 
usagte,  og  som  vi  ofte  er  kede  af  at  have  sagt. 

Hvis  vi  kunne  opløfte  hinanden  og  formå  hinanden  til  at 
følge  i  Mesterens  fodspor,  så  ville  vi  selv  blive  værdige  eksemp- 
ler for  andre.  For  så  godt  som  altid  vil  menneskene  dømme 
evangeliet  mest  ud  fra  vor  levevis  og  ud  fra  det,  vi  siger  eller 
gør.  Ethvert  ord,  enhver  handling,  enhver  tanke,  enhver  følelse 
danner,  afsliber  og  skaber  vor  karakter,  og  har  indflydelse,  en- 
ten en  god  eller  en  dårlig,  på  de  mennesker,  som  vi  kommer  i 
berøring  med. 

Lad  os  huske  Frelserens  ord  „Lad  eders  lys  skinne  således 
for  menneskene,  at  de,  når  de  ser  eders  gode  gerninger,  vil  lov- 
prise Faderen,  som  er  i  himlen". 

Missions  præsidentskabet. 

Fortsat  artikel: 

„Hvem  er  mormonerne?" 

De  nåede  dalen  den  20.  oktober,  116  dage  efter  deres  afrejse 
fra  Winter  Quarters.  I  mellemtiden  var  der  sket  noget  i  Cali- 
fornien, som  havde  sat  en  brand  i  hjerterne  på  æventyrere  ver- 
den over,  og  som  også  skulle  indvirke  på  mormonerne.  Der  var 
blevet  fundet  guld. 

Efter  at  mormon-bataillonen  var  blevet  afmønstret  i  Califor- 
nien, blev  nogle  af  .mændene  i  Sutter's  Fort  i  Sacramento-dalen 
for  at  arbejde  og  tjene  en  lille  smule  penge,  før  de  tog  over 
bjergene  for  at  genforene  sig  med  deres  familier.  Ni  af  dem 
påtog  sig  sammen  med  Sutter's  formand,  James  W.  Marshall,  og 
nogle  indianere  opførelsen  af  en  savmølle  mod  syd,  hvor  Ame- 
rican River  delte  sig.  Dér  samlede  Marshall  den  24.  januar  1848 
noget  guld  op  af  sandet  i  møllerenden.  Henry  Bigler,  en  af  mæn- 
dene fra  Bataillonen,  skrev  den  aften  i  sin  dagbog:  „I  dag  blev 
der  fundet  en  slags  metal  i  spildvandsrenden,  som  ligner  guld." 

Denne  historiske  bemærkning  i  dagbogen  er  den  eneste  ori- 
ginale dokumentation  om  det  guldfund,  som  fik  folk  til  at  haste 
af  sted  over  land  og  hav  til  Californien. 

Men  medens  andre  skyndte  sig  af  sted  til  American  River, 
fuldførte  folkene  fra  bataillonen  deres  kontrakt  med  Sutter, 
samlede  de  ejendele  sammen,  som  de  havde,  og  banede  sig  vej 
mod  øst  over  bjergene  til  den  halvt  udtørrede  dal  ved  Saltsøen, 
for  dér  sammen  med  deres  venner  at  påtage  sig  det  strenge  ar- 
bejde med  at  underlægge  sig  ødemarken. 

I  mellemtiden  havde  guldfeberen  smittet  nogle  af  dem  i  dalen, 
som  netop  havde  oplevet  en  streng  vinter.  Brigham  Young  sagde 
om  dette: 

Nogle  har  spurgt  mig  om  at  tage  af  sted.  Jeg  fortalte  dem,  at 
Gud  beskikkede  dette  sted  som  indsamlingsstedet  for  sine  hel- 
lige, og  I  vil  gøre  det  bedre  lige  her,  end  I  vil  ved  at  gå  til  guld- 
minerne     De,  der  bliver  her    og  er  trofaste  mod  Gud    og 

hans  folk,  vil  tjene  flere  penge  og  blive  rigere,  end  I,  der  løber 
efter  denne  verdens  gud;  og  jeg  lover  jer  i  Herrens  navn,  at 
mange  af  jer,  som  går  og  tænker,  at  I  vil  blive  rige  og  komme 
tilbage,  vil  ønske,  at  I  aldrig  var  taget  af  sted  og  vil  længes  efter 
at  komme  tilbage,  men  vil  ikke  kunne  gøre  det.  Nogle  af  jer  vil 
komme  tilbage,  men  jeres  venner,  som  bliver  her,  må  hjælpe 
jer.  Og  de  øvrige  af  jer,  som  får  lov  til  at  komme  tilbage,  vil 
ikke  tjene  så  mange  penge,  som  jeres  brødre  gør,  der  bliver 
her  og  hjælper  med  til  at  opbygge  Guds  kirke  og  rige.  De  vil 
få  fremgang  og  blive  i  stand  til  at  købe  jer  to  gange.  Her  er  ste- 
det, som  Gud  har  udpeget  for  sit  folk. 

Efterhånden    som    de  hellige  samles  her  og  bliver  stærke 

nok  til  at  besidde  landet,  vil  Gud  formilde  klimaet,  og  vi  vil 
hygge  en  by  og  et  tempel  til  den  allerhøjeste  Gud  på  dette  sted. 

Vi  vil  udstrække  vore  byer  og  vore  bebyggelser  mod  øst  og  vest, 
mod  nord  og  syd,  og  vi  vil  bygge  byer  og  landsbyer  i  hundred- 
vis, og  tusinder  af  de  hellige  vil  samles  fra  jordens  nationer, 
konger  og  kejsere  og  verdens  fornemme  og  kloge  mænd  vil  be- 
søge os  her,  medens  de  ugudelige  og  onde  vil  misunde  os  vore 

komfortable  hjem  og  besiddelser.  Vær  ved  godt  mod,  brødre 

Pløj  jorden  og  så  hvede,  læg  kartofler.  ...  Den  største  bekymring, 
jeg  nærer  for  dette  folk,  er,  at  de  vil  blive  rige  her,  glemme  Gud 
og  hans  folk,  blive  fede  og  sparke  sig  selv  ud  af  kirken  og  gå  til 
helvede.  Dette  folk  vil  udholde  pøbeloverfald,  røverier,  fattig- 
dom og  alle  former  for  forfølgelse  —  og  være  sanddru  og  ægte. 
Men  det  jeg  frygter  mere  end  noget  andet  er,  at  de  ikke  kan  tåle 
rigdom  og  velstand,  og  dog  må  de  prøves  med  rigdomme,  for  de 
vil  blive  det  rigeste  folk  på  jorden. 

Før  slutningen  af  året  1848  var  befolkningen  i  dalen  nået  op 
på  fem  tusind.  En  stærk  tilstrømning  af  emigranter  lagde  alvor- 
ligt beslag  på  det  lille  samfunds  hjælpekilder.  Sult  og  nød  var 
almindelige  den  vinter,  og  disse  omstændigheder  gjorde  man- 
ges modløshed  større.  Midt  i  disse  vanskelige  forhold  profete- 
rede Heber  C.  Kimball,  da  han  talte  til  folket  i  et  af  deres  mø- 
der, at  på  mindre  end  et  år  ville  der  blive  masser  af  tøj  og  andre 
nødvendighedsartikler  solgt  på  gaderne  i  Salt  Lake  City  billigere 
end  i  New  York  og  St.  Louis. 

En  sådan  situation  var  utænkelig,  men  Brigham  Yong  sagde 
om  erklæringen:  „Lad  den  stå  ved  magt."  Opfyldelsen  af  den 
profeti  skete  på  forunderlig  måde. 

Da  købmænd  fra  de  østlige  stater  troede,  at  de  kunne  blive 
rige  ved  at  sælge  varer  i  Californien,  havde  de  sendt  store  vogn- 
læs af  sted  med  tøj,  redskaber  og  andre  ting,  som  der  ville  blive 
efterspørgsel  efter  ved  guldminerne.  Men  da  de  nåede  Salt 
Lake  City,  fik  de  at  vide,  at  konkurrenter  havde  slået  dem  ud 
ved  at  sende  varer  med  skib  rundt  om  Kap. 

Deres  eneste  interesse  var  da  at  sælge  det,  de  havde,  for  den 
pris,  de  kunne  få  for  det,  og  så  tage  afsted  til  Californien  så 
hurtigt  som  muligt.  Der  blev  holdt  auktioner  fra  deres  vogne  i 
Salt  Lake  Citys  gader.  Lærred  og  klæder  solgtes  for  mindre, 
end  de  kunne  købes  for  i  New  York.  Stærkt  tiltrængt  værktøj 
kunne  fås  for  mindre  end  i  St.  Louis.  Fine  forspand,  der  var 
udmattet  af  den  lange  rejse,  blev  ivrigt  byttet  med  de  federe, 
men  mindre  værdifulde  mormon-besætninger.  Gode,  tunge 
vogne,  som  tiltrængtes  stærkt  i  bjergkolonien,  blev  byttet  med 
lettere  køretøjer,  som  guldsøgerne  kunne  køre  hurtigere  med. 

Godt  budskab  til  verden. 

Medens  ivrige  mænd  rejste  over  land  og  hav  for  at  søge  efter 
guld,  sendte  mormonerne  også  ivrige  mænd  ud  over  land  og 
hav  —  for  at  søge  efter  sjæle.  Missionærer  blev  sendt  til  de  øst- 
lige stater,  til  Canada  og  De  britiske  Øer.  Til  trods  for  de  ry- 
stende fordomme,  som  de  måtte  slås  med,  gjorde   de  alligevel 

stor  fremgang.  Da  Franklin  D.  Richards  tog  til  England  i  1847 
for  at  overtage  ledelsen  af  missionen  der,  meddelte  hans  for- 
gænger, Parley  P.  Pratt  ham,  at  i  løhet  af  de  2%  år,  han  havde 
været  der,  var  der  blevet  døbt  21.000  mennesker  i  kirken. 

Missionærarbejde  i  Frankrig  og  Italien  bar  ikke  så  gode  frug- 
ter, selv  om  der  dog  blev  vundet  nogle  proselyter.  I  Skandina- 
vien blev  ældsterne  udsat  for  pøbeloverfald  og  sat  i  fængsel, 
men  lidt  efter  lidt  gjorde  en  tolerancens  ånd  sig  gældende,  og 
tusinder  af  mennesker  blev  omvendt  i  disse  nordiske  lande. 

Disse  missionærer,  der  rejste  uden  pung  og  taske,  tog  til  Malta, 
til  Indien,  Chile  og  Stillehavsøerne.  Overalt  mødte  de  had  og  ud- 
sattes for  hobens  tilråb.  Men  i  alle  disse  lande  fandt  de  nogle 
få,  som  var  modtagelige  for  deres  budskab. 

Når  disse  omvendte  først  var  blevet  døbt,  ønskede  de  uvæ- 
gerligt at  „samles"  med  andre  af  deres  tro  i  Klippebjergenes 
dale  —  Zion,  som  de  kaldte  det.  Og  når  de  engang  var  kommet 
dér,  tabtes  forskelle  i  sprog  og  skikke  snart  af  syne,  eftersom 
mænd  og  kvinder  fra  mange  lande  arbejdede  sammen  i  opbyg- 
ningen af  et  rige. 

Zion  breder  sine  grene. 

Det  var  uundgåeligt,  at  kirkens  grænser  måtte  udvides  udover 
Saltsødalen.  Med  de  tusinder  af  omvendte,  der  kom  fra  forskel- 


Pioner-papi  rmølle. 

lige  nationer,  blev  der  grundlagt  andre  bebyggelser.  I  begyn- 
delsen lå  disse  tæt  op  ad  moderkolonien,  men  snart  bevægede 
vogntog  sig  mod  nord  og  syd  henimd  fjerne  dale.  Ved  slutnin- 
gen af  det  tredie  år  strakte  bebyggelser  sig  300  km  mod  syd.  Ved 
slutningen  af  det  fjerde  år  var  der  kolonier  over  en  strækning 
af  400 — 500  km.  I  1851  blev  femhundrede  af  medlemmerne  kal- 
det til  at  rejse  til  det  sydlige  Californien  for  at  etablere  en  ko- 
loni dér.  Dér  lagde  de  så  grundvolden  til  San  Bernardino. 

I  næsten  hvert  eneste  tilfælde  medførte  dette  pionerarbejde 
store  ofre.  Det  skete  ofte,  at  familier  blev  kaldt  til  at  forlade  de- 
res komfortable  hjem  og  opdyrkede  marker  for  at  drage  ud  i 
ødemarken  og  begynde  forfra  igen.  Men  gennem  deres  anstren- 
gelser blev  der  anlagt  hundreder  af  kolonier  over  en  uhyre 
strækning  af  det  vestlige  Amerika.  Om  udstrækningen  af  denne 
kolonisering  skrev  James  H.  McClintock,  Arizonas  historiker: 

Det  er  en  kendsgerning,  som  kun  er  lidet  påskønnet,  at  mor- 
monerne har  været  de  første  i  jordbrugs-koloniseringen  af  næ- 
sten alle  af  vor  tids  vestlige  stater Eftersom  de  ikke  følte 

sig  tiltrukket  af  tanken  om  rigdom,  medmindre  de  så  hen  til 
himmelske  boliger,  søgte  de  i  særdeleshed  dale,  hvor  de  kunne 
sikre  sig  fred  og  frugtbarhed  gennem  deres  arbejde. 

Den  første  bebyggelse  af  de  vestlige  skrænter  på  det  ameri- 
kanske fastland  var  koloniseringen  ved  San  Francisco  af  mor- 
moner fra  skibet  „Brooklyn".  De  landede  den  21.  juli  1846  for 
at  grundlægge  den  første  engelsktalende  koloni  i  Californien, 
som  indtil  da  havde  tilhørt  Mexico.  Disse  mormoner  oprettede 
landbrugsområdet  i  New  Helvetia  i  San  Joaquin-dalen  samme 
efterår,  som  mænd  fra  mormon-bataillonen  den  24.  januar  1848 
deltog  i  opdagelsen  og  fundet  af  guld  ved  Sutter's  Fort.  Mormo- 
ner var  også  pionerer  i  Syd-Californien,  hvor  flere  hundrede 
familier  af  mormoner  i  1851  slog  sig  ned  i  San  Bernardino. 

Den  første  angel-saksiske  bebyggelse  indenfor  det  nuværende 
Colorados  grænser  var  i  Pueblo  den  15.  november  1846  af  kap- 
tajn James  Brown  og  omkring  150  mormon  mænd  og  kvinder, 
som  var  blevet  sendt  tilbage  fra  Mexico,  hvortil  de  var  draget, 
en  del  af  mormon-bataillonen,  som  marcherede  videre  til  Stille- 
havskysten. 

Den  første  amerikanske  bebyggelse  i  Nevada  var  af  mormoner 
i  Carson-dalen  i  Genoa  i  1851. 

I  Wyoming  var  der  så  tidlig  som  i  1854  en  mormon-koloni  ved 
Green  Biver  i  nærheden  af  Fort  Bridger,  der  blev  kaldt  Fort 
Supply. 

I  Idaho  gør  mormonerne  også  krav  på  at  være  de  første  i  Fort 
Lemhi  ved  Salmon  Biver  i  1855  og  i  Franklin  i  Cache  dalen  i 
1860. 

På  en  hæderlig  plads  mellem  de  første   (i  koloniseringen 

af  Arizona)  skal  man  lægge  mærke  til  mormon-kolonierne  i 
Muddy  og  Virgin. 

Idet  han  taler  om  deres  egenskaber  som  nybyggere  og  kolo- 
nisatorer skrev  F.  S.  Dellenbaugh,  der  nøje  har  studeret  vestens 
kolonisering: 

Det  må  erkendes,  at  mormonerne,  som  tæmmede  ørkenen,  var 
af  høj  kvalitet.  De  brød  den  ikke  blot,  men  de  holdt  den  brudt; 
og   i    stedet    for   brændevinsbrænderiet    og    spillehelvedet    som 

grundlag  for  deres  fremgang  og  som  eksempler  på  de  hvides 
overlegenhed     overfor    de    indfødte,      anlagde     de     frugthaver, 

farme,  skoler  og  fredelige  hjem Et  folk,  der  har  udført  så 

meget  godt,  som  har  udstået  farer,  savn  og  lidelser,  som  har 
modstået  mægtige  sekters  bagtalelse,  har  meget  godt  i  sig;  de 
fortjener  mere  end  grovheder  og  ukvemsord,  de  fortjener 
beundring. 


16.  kap. 

Brydningsår 


Under  de  bedste  omstændigheder  er  det  at  kolonisere  en  øde- 
mark et  trættende,  møjsommeligt  arbejde.  I  Utah  og  omliggen- 
de stater  var  det  en  uafbrudt  kamp  mod  tørke,  indianere,  van- 
skelige transportforhold,  fattigdom,  mangel  på  vandkraft,  høje 
fragtrater  på  varer,  der  bringes  over  land,  græshopper  og  mis- 
vækst. Tragedier  var  mangfoldige  i  kampen  for  at  sikre  sig  fod- 
fæste i  dette  uhyre,  frastødende  land. 

Man  skulle  tro,  at  der  under  sådanne  forhold  kun  ville  være 
lidt  tid  til  åndelige  sysler.  Men  mormonerne  var  sig  stadig  grun- 
den til,  at  de  var  kommet  til  denne  region,  bevidst.  Det  var  ikke 
af  eventyrlyst;  det  var  heller  ikke  for  at  blive  rige.  De  havde 
haft  mere  end  nok  af  eventyr  i  Missouri  og  Illinois,  og  den 
jord,  de  havde  forladt,  var  langt  rigere  end  jorden  i  bjergenes 
dale.  De  var  kommet  for  at  dyrke  Gud  og  bygge  hans  værk  op. 
Og  de  tabte  aldrig  den  kendsgerning  af  syne  i  nogen  af  deres 
beskæftigelser. 

Omvendte  fra  nationerne. 

Det  var  ikke  ualmindeligt  for  mændene  i  kirken  at  blive 
kaldt  til  at  rejse  til  fjerne  lande  som  missionærer.  Sådant  ar- 
bejde indebar  uvægerligt  store  ofre,  både  for  missionæren  og 
familien  hjemme.  Medens  faderen  prædikede  evangeliet,  gjorde 
moderen  og  børnene  det  tunge  arbede,  selv  oim  de  ofte  blev 
hjulpet  af  præstedømmets  medlemmer,  som  afså  tid  dertil  fra 
deres  eget  arbejde  . 

Omvendte  i  stort  tal  samledes  i  kolonierne  i  bjergene.  I  den 
hensigt  at  hjælpe  de  fattige  stiftedes  „The  Perpetual  Emigrating 
Fund"  (Det  evige  Emigrationsfond)  i  1849,  hvorigennem  de,  der 
trængte  til  hjælp,  kunne  låne  penge  til  rejsen.  Pengene  skulle 
tilbagebetales  så  hurtigt  som  muligt,  så  at  andre  kunne  drage 
fordel  af  fondet.  Fondet  begyndte  sin  virksomhed  i  1850;  i  løbet 
af  de  næste  tredive  år  hjalp  det  fyrretyve  tusind  mennesker 
med  at  komme  til  Utah  og  udførte  forretninger,  der  beløb  sig 
til  $  3,600,000. 

Før  jernbanens  komme  var  det  umuligt  at  skaffe  vogne  nok 
til  at  føre  alle,  der  ønskede  det,  over  sletterne.  Nogle  af  dem 
var  så  ivrige  efter  at  samles  med  Kirken,  at  de  gik,  mens  de  trak 

Håndkærre-emigration. 


håndkærrer  mere  end  1600  km.  De  fleste  af  dem,  der  rejste  på 
denne  måde,  nåede  Salt  Lake  dalen  i  god  behold  og  lige  så  hur- 
tigt som  de,  der  kørte  med  okseforspand. 

Men  to  af  håndkærre-selskaberne  ramtes  af  bitter  tragedie. 
Historien  om  disse  er  smukt  fortalt  på  to  små  mindesmærker, 
der  står  i  Wyomings  buskbevoksede  landskab,  i  nærheden  af 
South  Pass.  Den  ene  af  dem  lyder  således: 

Kaptajn  James  G.  Willies  håndkærre-selskab,  bestående  af 
mormon-emigranter  på  vej  til  Utah,  stærkt  udmattet  af  en  tidlig 
vinters  dybe  sne  og  af  mangel  på  mad  og  klæder,  havde  samlet 
sig  her  omkring  slutningen  af  oktober  1856  for  at  afvente  hjælp 
fra  Utah.  Tretten  mennesker  frøs  ihjel  i  løbet  af  en  enkelt  nat 
og  begravedes  i  en  fællesgrav.  To  andre  døde  næste  dag  og 
blev  begravet  i  nærheden  af  de  andre.  Af  selskabet,  der  bestod 
af  404  personer,  omkom  77,  før  hjælpen  nåede  frem.  De  over- 
levende nåede  Salt  Lake  City  den  9.  november  1856. 

Når  man  står  på  dette  ensomme,  tragiske  sted,  er  det  let  at 
forestille  sig  den  sørgelige  situation,  som  disse  emigranter  i 
1856  befandt  sig  i  —  en  gruppe  sultne  mænd,  kvinder  og  børn, 
stimlet  sammen   midt  ude  i   en   råkold   og  trøstesløs   ødemark, 

trætte  af  at  gå  næsten  1000  km,  mange  af  dem  syge  af  udmat- 
telse og  utilstrækkelig  mad,  medens  håndkærrerne,  som  de  hav- 
de trukket,  stod  ved  siden  af  de  midlertidige  telte,  som  de  hav- 
de fundet  på  at  rejse  mod  en  hvirvlende  sne. 

Disse  to  selskaber  var  blevet  forsinket  ved  afrejsen  fra  Iowa 
City,  fordi  deres  vogne  ikke  blev  færdige  som  ventet.  Autorite- 
terne i  Salt  Lake  City  havde  ikke  fået  underretning  om  deres 
komme  og  havde  som  følge  deraf  ikke  truffet  foranstaltninger 
til  at  hjælpe  dem  igennem.  Da  de  blev  overrasket  af  tidlige  stor- 
me i  den  vestlige  del  af  Wyoming,  befandt  de  sig  i  fortvivlede 
forhold. 

Heldigvis  var  de  blevet  passeret  på  vejen  af  to-tre  hjemven- 
dende missionærer,  som  rejste  i  en  le+  vogn.  Da  de  var  klar  over 
situationen,  hastede  disse  mænd  så  hurtigt  de  kunne  til  Salt 
Lake  City.  Da  de  kom,  afholdt  Kirken  generalkonference,  men 
da  Brigham  Young  hørte  deres  beretning,  opløste  han  mødet 
og  organiserede  øjeblikkeligt  spand  og  vogne  til  at  tage  til  und- 
sætning for  de  ramte  emigranter.  Efter  at  de  selv  havde  gen- 
nemgået rystende  oplevelser,  nåede  undsætningsekspeditionen 
Willie  selskabet  ved  Rock  Creek  Hollow.  Medens  de  efterlod 
hjælp  dér,  tog  de  videre  til  Martin-selskabet,  der  var  noget  læn- 
gere østpå.  Disse  to  selskabers  tragiske  oplevelser  var  de  sør- 
geligste i  hele  mormonernes  folkeflytning. 


Lamaniterne. 

Dersom  historien  om  håndkærre-pionererne  er  et  sørgeligt 
kapitel  i  mormonernes  historie,  hvor  meget  mere  tragisk  er  da 
ikke  beretningen  om  indianerne  i  Amerikas  historie.  Den  opfat- 
telse, at  den  eneste  gode  indianer  var  død,  var  altfor  ofte  græn- 
sefolkenes og  nybyggernes  opfattelse.  I  skarp  kontrast  dertil 
var  Brigham  Youngs  politik,  „at  det  var  billigere  at  give  dem 
mad  end  at  bekæmpe  dem."  Hans  generøse  behandling  af  rød- 
huderne fik  senator  Chase  fra  Ohio  til  at  bemærke,  at  „ingen 
guvernør  nogensinde  var  kommet  så  godt  ud  af  det  med  india- 
nerne siden  William  Penns  dage." 

Denne  respekt  for  de  indfødte  stammede  fra  Mormons  Bog, 
som  erklærede,  at  indianerne  var  efterkommere  af  Israel.  De- 
res forfædre  går  i  den  bog  under  navnet  lamaniterne,  og  i  pro- 
fetisk stemning  taler  bogen  om  en  lovende  fremtid  for  disse 
mennesker.  De  har  ikke  altid  været  formørket,  og  engang  i  frem- 
tiden vil  de  igen  blive  et  dygtigt  og  oplyst  folk. 

Men  serv  om  mormonerne  var  tålmodige  og  ædelmodige,  op- 
stod der  af  og  til  vanskeligheder.  Flokke  af  heste  og  kvæg  var 
en  fristelse,  som  rødhuderne  ofte  ikke  kunne  modstå.  De  ind- 

fødte  overfaldt  bebyggelserne,  og  der  var  to  alvorlige  udbrud, 
som  indbefattede  store  tab  af  ejendom.  Men  i  betragtning  af  det 
uhyre  areal,  som  de  koloniserede,  var  mormonernes  besværlig- 
heder med  indianerne  i  virkeligheden  kun  få.  Beretningen  om 
deres  forbindelse  med  de  indfødte  beviste  klogskaben  i  Brig- 
ham Youngs  politik. 

Utahskrigen. 

Men  selv  om  mormonerne  kun  havde  ringe  besvær  med  in- 
dianerne, skulle  de  dog  lide  under  andre  knugende  forholdsreg- 
ler. Den  24.  juli  1857  fejrede  en  stor  del  af  Salt  Lakc  Citys  ind- 
byggere uafhængighedsdagen  og  årsdagen  for  deres  ankomst  til 
dalen.  De  var  taget  op  i  en  af  bjergkløfterne  i  nærheden  af 
byen  i  dagens  anledning. 

Midt  under  festlighederne  red  en  støvet  og  træt  rytter  hurtigt 
hen  til  Brigham  Youngs  telt.  Han  bragte  ildevarslende  nyheder. 
De  forenede  Stater  var  ved  at  sende  en  hær  mod  mormonerne 
for  at  knuse  dem!  I  det  mindste  var  det  den  historie,  som  solda- 
terne havde  fortalt  på  vejen  mod  vest,  og  de  pralede  af,  hvad 
de  ville  gøre,  når  de  engang  nåede  Salt  Lake  City. 

Alt  dette  var  sket,  fordi  to  skuffede  kandidater  til  regerings- 
embeder  havde  sendt  indberetninger  til  Washington  om,  at  mor- 
monerne var  i  åbent  oprør  mod  De  forenede  Stater.  Som  det  se- 
nere blev  bevist,  var  deres  indberetninger  det  rene  opspind.  Og 
dog  havde  præsidenten  på  dette  spinkle  opspind  beordret  en 
hær  på  femogtyve  tusind  mand  ud  for  at  undertrykke  et  „mor- 
monoprør". 

Skønt  Brigham  Young  var  blevet  lovligt  indsat  som  guvernør 
for  territoriet,  var  der  ikke  blevet  givet  ham  nogen  meddelelse 
om  troppernes  komme.  Da  de  ikke  vidste,  hvad  de  kunne  vente, 
traf  mormon-lederne  forberedelser.  De  var  besluttet  på,  at  ingen 
anden  gruppe,  bevæbnet  eller  ej,  igen  skulle  bebo  de  hjem,  som 
de  havde  bygget.  De  besluttede,  at  dersom  det  blev  nødvendigt, 
ville  de  igen  gøre  Utah  til  den  ørken,  den  havde  været  før  deres 
komme. 

Mænd  blev  sendt  af  sted  for  at  gøre,  hvad  de  kunne  for  at 
sinke  hæren  og  gøre  tiden  til  forbundsfælle  i  håbet  om,  at  der 
måske  kunne  gøres  noget  for  at  få  præsidenten  fra  denne  gal- 
skab. Prærien  blev  brændt  af  og  hærens  kvæg  blev  skræmt.  Bro- 
erne, som  mormonerne  havde  bygget,  blev  ødelagt  og  forterne 
opmudret.  Men  der  gik  ingen  liv  tabt.  På  grund  af  denne  om- 
hyggelig lagte  plan  blev  hæren  nødt  til  at  gå  i  vinterkvarter 
i  det,  der  nu  er  det  vestlige  Wyoming. 

Men  mormonerne  var  ikke  helt  uden  venner.  Oberst  Thomas 
L.  Kane,  broder  til  Elisha  Kane,  den  berømte  nordpols-forsker, 

var  blevet  bekendt  med  de  hellige,  da  de  gik  over  Iowa.  Han 
havde  set  de  uretfærdigheder,  de  havde  været  udsat  for.  Det 
skyldtes  for  en  stor  del  hans  anstrengelser,  at  præsidenten  blev 
overtalt  til  at  sende  en  „fredskommission"  til  Utah  i  foråret 
1858. 

Brigham  Young  gik  ind  på,  at  hæren  skulle  få  lov  til  at  pas- 
sere gennem  byen,  men  ikke  have  lov  til  at  slå  lejr  i  den.  Og 
for  at  der  ikke  skulle  ske  noget  brud  på  denne  overenskomst, 
satte  han  den  plan  i  udførelse,  som  der  oprindeligt  var  enighed 
om. 

Da  soldaterne  kom  ind  i  dalen,  fandt  de  byen  øde  og  forladt 
med  undtagelse  af  nogle  få  vagtfolk,  der  var  bevæbnet  med  flint 
og  stål  og  skarpe  økser.  Huse  og  lader  var  fyldt  med  halm,  der 
var  parat  til  at  blive  antændt  i  tilfælde  af  voldshandlinger,  og 
økserne  kunne  ødelægge  frugthaverne. 

Folk  var  taget  sydpå,  idet  de  havde  forladt  deres  hjem  for  at 
lade  disse  brænde,  som  de  havde  gjort  mere  end  een  gang  før. 
Nogle  af  hærens  officerer  og  soldater  var  stærkt  påvirket,  me- 
dens de  marcherede  gennem  de  tavse  gader,  idet  de  var  klar 
over,  hvad  deres  ankomst  havde  betydet.  Oberst  Philip  St. 
George  Cooke,  som  havde  anført  mormon-bataillonen  på  dens 
lange  march  og  kendte  de  forurettelser,  der  tidligere  var  begået 
mod  disse  mennesker,  blottede  hovedet  i  ærbødig  respekt. 

Heldigvis  opstod  der  ikke  nogen  vanskeligheder.  Hæren  slog 
lejr  60  km  sydvest  for  byen.  Folk  vendte  tilbage  til  deres  hjem. 
Og  begivenheden  er  gået  over  i  historien  som  „Buchanans  Bom- 
mert." 

En  mand  ved  sit  arbejde. 

Joseph  Smith  var  blevet  efterfulgt  af  en  mand,  der  passede 
lige  så  godt  til  sin  tid  til  at  lede  kirken,  som  profeten  havde 
været  i  sin.  Brigham  Young,  der  af  en  af  sine  biografer  kaldes 
„Vor  Tids  Moses",  havde  ført  Israel  til  et  andet  Kanan  med  dets 
Døde  Hav.  Der  er  givet  en  interessant  beskrivelse  af  denne  mand 
af  Horace  Greeley,  redaktør  af  New  York  Tribune,  som  inter- 
viewede mormon-lederen  i  1860: 

Brigham  Young  talte  hurtigt  og  let  uden  tilsyneladende  at  tøve 
eller  være  reserveret  og  uden  tilsyneladende  ønske  om  at  skjule 
noget;  han  afslog  heller  ikke  at  besvare  nogen  af  mine  spørgs- 
mål som  uvedkommende.  Han  var  meget  enkelt  klædt  i  tyndt 
sommertøj  uden  nogen  form  for  skinhellighed  eller  fanatisme. 
Af  udseende  er  han  en  korpulent,  åben,  godhjertet,  firskåren 
mand  på  58  år,  som  syntes  at  nyde  livet  og  ikke  at  have  syn- 
derlig travlt  med  at  komme  til  himlen.  Hans  nærmeste  medar- 
bejdere er  enkle  og  ligetil,  tilsyneladende  født  og  opdraget  til 
et  liv  i  arbejde.  De  lignede  så  lidt,  som  nogen  jeg  har  kendt, 
hvklere  eller  svindlere. 

I  1861  påbegyndtes  den  berømt  Pony  Express.  Post,  som  først 
var  blevet  ført  fra  de  østlige  stater  med  langsomme,  oksedrevne 
vogne  og  senere  med  Overland-Diligencen,  nåede  nu  Salt  Lake 
City  på  seks  dage  fra  St.  Joseph,  Missouri.  Hver  „ponys"  an- 
komst var  en  begivenhed,  og  de  nyheder,  der  på  denne  måde 
nåede  ud  til  vesten,  var  af  umådelig  betydning.  Sydstaterne  var 
trådt  ud  af  Unionen.  Amerika  var  sønderslidt  af  borgerkrig. 


Pony-Ekspressen. 
Disse  tapre  ryttere  fra  sletterne  og  bjergene  —  et  betydningsfuldt 
1  kapitel  i  Amerikas  pioner-historie. 

For  mormonerne  var  denne  tragiske  begivenhed  bekræftelsen 
på  den  profeti,  som  Joseph  Smith  havde  fremsat  den  25.  decem- 
ber 1832.  Skønt  Utah  ikke  var  en  stat  i  Unionen,  var  den  bun- 
det til  den  med  loyalitetsbånd.  Denne  loyalitet  gav  Brigham 
Young  udtryk  for  i  det  første  budskab,  der  blev  sendt  over 
Overland  Telegraph  i  october  1861 :  „Utah  er  ikke  trådt  ud,  men 
er  fast  forankret  i  vort  engang  lykkelige  lands  forfatning  og 
love."  (Fortsættes). 


LÆRE  OG  PAGTER 

vil  formentlig  kunne  udkomme 
ca.  15.  december. 

Bestillinger  modtages  på  missionskontoret. 

Hyrum   Smith. 


Visdomsordet  passer  for  alles  evner. 

Er  vi  blevet  så  svage,  at  vi  ikke  er 
egnet  til   at  kaldes  hellige? 

Visdomsordet  er  tillempet  efter  alle 
deres  evner,  som  „er  eller  kan  kaldes 
hellige".  Lyt  ikke  til  de  lærdomme,  som 
fremsættes  af  mennesker,  eller  måske 
af  en  ældste,  som  siger,  at  Visdomsor- 
det ikke  passer  i  dag,  thi  et  sådant  men- 
neske vil  til  sidst  blive  ødeligt 

Jeg  ved,  at  intet  andet  end  en  fast, 
lige  kurs  kan  frelse  et  menneske  i  Guds 
rige. 

Herren  har  sagt  os,  at  stærke  drikke 
ikke  er  gode.  Hvem  er  han,  som  tør  sige, 
at  de  er  gode,  når  Herren  siger,  at  de 
ikke  er  det?  Den  mand,  som  siger:  „Jeg  kan  drikke  vin  eller  stærke 
drikke,  og  det  vil  ikke  skade  mig,"  er  ikke  klog.  Men  nogen  vil  måske 
sige:  „Jeg  ved,  at  det  gjorde  mig  godt,  for  jeg  var  udmattet  og  svag 
ved  en  bestemt  lejlighed,  og  det  oplivede  mig,  og  jeg  blev  styrket 
derved,  og  det  er  tilstrækkeligt  bevis  for  mig." 

Det  er  det  måske  for  dig,  men  det  vil  det  ikke  være  for  en,  der  er 
klog,  thi  al  spiritus  af  den  slags  vil  kun  fremkalde  en  større  mathed, 
når  den  er  holdt  op  med  at  indvirke  på  det  menneskelige  legeme. 
Men  du  ved,  at  du  har  gavn  af  den.  Ja,  det  ved  den  mand,  som  har 
pantsat  sin  ejendom,  og  som  ved,  at  han  er  befriet  for  sine  øjeblikke- 
lige vanskeligheder,  men  hans  midlertidige  lindring  binder  kun  træl- 
dommens bånd  endnu  stærkere  om  ham. 

Herren  har  ikke  ordineret  stærke  drikke  til  maven,  men  til  at 
vaske  vort  legeme  med. 

Og  atter,  tobak  er  ikke  for  legemet,  ej  heller  for  maven,  og  det  er 
ikke  godt  for  mennesket,  men  er  en  urt  for  kvæstelser  og  for  sygt 
kvæg,  at  anvende  med  omdømme  og  visdom. 

Tobak  er  en  kvalmende,  stinkende,  afskyelig  ting,  og  jeg  er  for- 
bavset over,  at  noget  menneskeligt  væsen  kan  tænke  på  at  bruge  den. 
For  en  ældste  især  vil  det  at  tygge  eller  ryge  det  være  en  skændsel 
—  han  er  ikke  skikket  til  sit  kald.  Han  burde  først  lære  at  holde  Vis- 
domsordet og  derefter  undervise  andre.  Gud  vil  ikke  lade  den  mand, 
som  bruger  det,  have  fremgang. 

Og  atter,  hede  drikke  er  ikke  for  legemet  eller  for  maven.  Der  er 
mange,  som  undrer  sig  over,  hvad  det  kan  betyde,  om  det  hentyder 
til  te  eller  kaffe,  eller  ikke.    Jeg  siger,  det  hentyder  til  te  og  kaffe. 

Hvor  kan  det  være,  at  vi  ofte  er  så  sløve  og  matte?  Det  er,  fordi 
vi  bryder  Visdomsordet,  sygdom  tærer  på  vort  legeme,  vor  forstand 

bliver  formørket,  og  vi  fatter  ikke  de  guddommelige  ting;  djævelen 
drager  fordel  af  os,  og  vi  falder  for  fristelsen 

Lad  os  holde  fast  ved  dette:  lad  de  hellige  være  forstandige;  lad 
os  lægge  vor  dårskab  til  side,  og  lad  os  adlyde  Guds  befalinger;  så 
vil  vi  blive  velsignet  af  den  store  Jehova  for  tid  og  evighed. 

Vi  skal  være  sunde,  stærke  og  'kraftige.  Vi  skal  være  i  stand  til  at 
modstå  sygdom,  og  visdom  vil  krone  vore  rådsforsamlinger;  vore 
efterkommere  vil  blive  mægtige,  og  vil  rejse  sig  og  kalde  os  velsig- 
nede. Zions  døtre  vil  blive  smukke,  og  deres  sønner  vil  blive  glæden 
på  hele  jorden.  Vi  skal  berede  os  for  Jehovas  hensigter,  for  Guds 
rige,  for  Jesu  genkomst  i  hans  herlighed;  fra  Zion  skal  komme  den 
fuldendte  skønhed.  Gud  vil  stråle;  Zion  vil  blive  ophøjet  og  blive 
hele  jordens  pryd. 

(Af  en  tale,  holdt  af  patriarken  Hyrum 
Smith  i  Nauvoo,  og  offentliggjort  i  „Ti- 
mes and  Seasons"  den  1.  juni  184-2.  Hy- 
rum Smith  blev  født  den  9.  februar  1800, 
og  myrdet  i  Carthage  den  21.  juni  18kk) . 

Hvem  vil  stemme 

for  at  lukke  Kirkens  aktiviteter? 

Sidste  søndag  stemte  jeg  for  at  lukke  Kirken  —  ikke  med  vilje, 
heller  ikke  af  ondskab  —  men  jeg  stemte  uden  at  tænke  over  det, 
tankeløst,  dovent  og  ligeglad.  Jeg  stemte  for  at  lukke  dens  døre,  så 
dens  vidnesbyrd  kunne  blive  standset. 

Jeg  stemte  for  at  lukke  den  åbne  Bibel  —  den  Bibel,  som  var  ble- 
vet givet  os  gennem  års  kamp  og  gennem  de  martyrers  blod,  som 
døde,  for  at  vi  kunne  få  den  at  læse.  Jeg  stemte  for  at  standse  for- 
kyndelsen af  evangeliets  strålende  sandheder.  Jeg  stemte  for,  at 
børnene  i  søndagsskolen  ikke  længere  måtte  lære  historierne  fra 
Bibelen  og  ikke  længere  løfte  deres  stemmer  til  sang. 

Jeg  stemte  for,  at  korets  og  menighedens  sang  skulle  standse,  og  at 
de  ikke  mere  skulle  synge  til  Herrens  pris. 

Jeg  stemte  for,  at  alle  Kirkens  missionærer  skulle  kaldes  hjem,  alle 
de  lokale  funktionærer  skulle  holde  op  med  at  prædike,  ethvert 
hospital,  enhver  skole  skulle  lukke.  Jeg  stemte  for,  at  alle  missionær- 
projekter skulle  standses,  enhver  god,  retfærdig  og  sand  indflydelse 
i  vort  samfund  skulle  indskrænkes  og  til  sidst  standses. 

Jeg  stemte  for  overtroens  mørke,  for  syndens  ødelæggende  indfly- 
delse, for  uvidenhedens  fordærv  og  for  egenkærlighedens  forban- 
delse, at  de  endnu  engang  kunne  kaste  deres  ødelæggende  byrde  på 
skuldrene  af  en  allerede  overbebyrdet  verden. 

Jeg  stemte  for  alt  dette.  For  se,  jeg  kunne  være  gået  og  jeg  burde 
være  gået,  men  jeg  gjorde  det  ikke.  Jeg  blev  hjemme  fra  Kirken 
sidste  søndag! 

Fra  Deseret  News. 


343 


KIRKEN  UDE  OMKRING  .  .  . 


Profeten  Joseph  Smiths  formaning:  „Jeg  tilråder  alle  de  hellige  af 
al  deres  magt  at  frelse  deres  døde  og  besegle  deres  efterkommer"  har 
udgjort  en  stor  del  af  præsident  og  søster  German  Ellsworths  liv.  I 
løbet  af  en  periode  på  40  år  med  genealogisk  efterforskning. har  præ- 
sident og  søster  Ellsworth  samlet  mere  ned  16.000  navne  på  deres 
slægtsrgister.  Treogtyve  år  af  dette  tidsrum  virkede  præsident  Ells- 
worth som  missionspræsident. 

- — o — - 

Ældste  Hilmar  Freidel  og  hans  hustru  er  nu  i  U.  S.  A.  efter  at  have 
tilbragt  tre  år  med  at  microfilme  de  norske  stats-  og  kirkebøger. 
Dette  arbejde  blev  udført  for  Genealogical  Society.  De  arbejdede  tolv 
limer  om  dagen  og  kom  tilbage  til  år  1600.  De  har  filmet  3665  ruller 
film,  udgørende  5.0*00.000  sider  optegnelser.  Ældste  Freidel  fotogra- 
ferede mellem  10.000  og  16.000  sider  om  dagen  og  hans  hustru  5.000 
til  6.000  om  dagen. 


Fra  Det  Hellige  Land  har  Primary  General-bestyrelse  modtaget  et 
smukt  orientalsk  tæppe  fra  Primary-børnene  i  Near  East  Missionen 
til  Primary  Børnehospital.  Præsidentens  søn  bragte  tæppet  med  sig 
tilbage  efter  et  besøg  hos  sin  fader.  Efter  at  hospitalet  er  blevet  fær- 
digopført,  vil  tæppet  blive  anbragt  i  et  venteværelse  tilligemed  et 
møblement,  der  passer  dertil. 

— o — 

I  løbet  af  juli  måned  var  der  hver  søndag  morgen  tidlig  mere  end 
3000  turister  for  at  overvære  radio-udsendelsen  af  Tabernakel-koret 
over  Columbia  Broadeasting  System.  De  85  førere  er  mere  end  travlt 
beskæftiget  fra  klokken  7  om  morgenen  til  klokken  10 — 11  om  afte- 
nen med  at  vise  de  mere  end  8000  turister,  som  hver  dag  besøger 
Tempelpladsen,  de  interessante  bygninger,  monumenter  og  de  smukke 
haveanlæg  på  den  historiske  plads. 


Den  Danske  L.  D.  S.  Organisation  i  Salt  Lake  City  har  fået  nyt  præ- 
sidentskab. Præsident  blev  Orson  B.  West  med  Bichard  Gregersen  og 
Arnold  Bukke  som  rådgivere. 

— o — 


344 


Søskende  og  venner  i  Miinchen  samledes  fornylig  til  en  festlighed 
ved  grundstensnedlæggelsen  til  den  første  S.  D.  H.  kirkebygning,  som 
opføres  der. 

— o — 

I  Arabien  samles  hver  fredag  formiddag  kl.  10,30  en  lille  gruppe 
hellige,  i  et  luftkølet  hus  hos  et  af  medlemmerne,  til  et  kombineret 
søndagsskole-  og  nadvermøde.  Søndagsskolen  holdes  om  fredagen, 
fordi  fredag  er  muhammedanernes  helligdag,  alt  arbejde  hviler,  og 
alle  butikker  er  lukket.  De  kristnes  søndag  er  almindelig  arbejdsdag 
i  Arabien. 

— o — 

Tidligere  missionær  i  Danmank,  Whitney  L.  Johnson,  som  for  ti- 
den gør  tjeneste  i  den  amerikanske  flåde  i  Stillehavet,  har  sendt  en 
hilsen  til  „Stjernen"  og  alle  dens  læsere.  Han  fortæller,  at  der  på  den 
lille  ø  Kwajalein,  som  hører  til  Marshall-øerne,  og  hvor  han  er  sta- 
tioneret, findes  ea.  25  medlemmer  af  Kirken,  nogle  af  dem  hører  til 
Samoa-Missionen  og  nogle  til  Hawaii-Missionen.  Hver  søndag  afhol- 
des søndagsskole,  hvor  ældste  Johnson  er  klasselærer.  Da  alle  med- 
lemmerne efter  evne  prøve  at  gøre  en  del  missionærarbejde,  kommer 
der  en  del  undersøgere  til  møderne  og  også  en  del  af  Kirkens  med- 
lemmer, som  tidligere  ikke  har  været  så  aktive. 

„Stjernen"  sender  en  hjertelig  hilsen  til  ældste  Johnson  og  de  andre 
søskende  og  venner  på  Kwajalein,  og  beder  Gud  velsigne  dem  alle  og 
det  arbejde,  de  udfører  for  Guds  sag. 


Fra  Oslo  har  vi  fået  meddelelse  om,  at  missionær  Ferris  C.  John- 
son er  druknet  i  et  badekar  på  en  badeanstalt.  Ældste  Johnson  havde 
dårligt  hjerte,  og  det  menes,  at  han  har  fået  et  anfald,  så  han  har 
mistet  bevidstheden  og  derved  har  fået  hovedet  under  vand.  Hans 
lig  er  blevet  balsameret  og  sendt  til  Utah  med  flyvemaskine.  Tirsdag 
den  9.  oktober  afholdtes  i  Oslo  en  mindehøjtidelighed. 


Vi  har  fået  meddelelse  om,  at  følgende  General-Autoriteter  er  ble- 
vet indsat  ved  Kirkens  halvårlige  konference,  der  afholdtes  i  Salt 
Lake  City  fra  5. — 8.  oktober: 

Som  medlem  af  De  Tolv  Apostles  Raad:  Marion  G.  Romney,  tidli- 
gere assistent  til  De  Tolv  Apostle. 

Som  assistenter  til  De  Tolv  Apostles  Raad:  George  Q.  Morris,  Stay- 
ner  Richards,  Elray  L.  Christiansen  og  John  Longden. 

I  næste  nummer  af  „Stjernen"  skal  vi  bringe  en  kort  artikel  om 
hver  af  disse  nve  General-Autoriteter. 

Kredslærernes  budskab 


Tiende  trosartikel  —  første  del: 

Vi  tror  på  den  virkelige  indsamling  af  Israel  og  på  de  ti  stammers 
tilbageførelse. 

Vi  vil  i  dag  kun  dvæle  ved  den  første  del  af  den  tiende  trosarti- 
kel, som  anført  ovenfor.  —  Den  kan  give  anledning  til  mange  tanker. 

Israel,  —  det  var  Herrens  pagts  folk,  idet  han  havde  gjort  pagt 
med  Abraham,  Isak  og  Jacob  og  deri  lovet  dem,  at  deres  efterkom- 
mere skulle  være  et  særligt  velsignet  folk,  som  Herren  ville  være  med 
og  beskytte,  og  gennem  dette  folk  skulle  Guds  egen  søn  fødes  til 
denne  jord.  —  Alle  disse  løfter  og  forjættelser  var  afgivet  under  for- 
udsætning af,  at  folket  holdt  deres  part  af  pagten  om  ikke  at  have 
andre  guder,  og  at  de  holdt  alle  de  andre  bud,  som  han  gav  dem. 

Men  gang  på  gang  var  folket  ulydigt,  og  gang  på  gang  måtte  Her- 
ren revse  dem  ved  forskellige  profeters  trusler  om  de  straffedomme, 
der  ville  ramme  dem,  hvis  de  ikke  omvendte  sig.  —  Se  Es.  5:  1 — 7,  13 
—  Es.  10:  3  —  Es.  42:  24— 25,  —  Jer.  7:  12, 15. 

Tilsidst  blev  Herren  træt  og  de  10  stammer  blev  forskudt.  —  Året 
721  f.  K.  blev  de  overmandet  af  Assyrerne  og  ført  bort  i  fangenskab, 
og  deres  historie  er  indtil  videre  ukendt. 

Også  de  to  stammer  —  Jøderne  —  kom  under  fordømmelse,  sidst 
fordi  de  ikke  modtog  Guds  søn,  og  vi,  som  kender  lidt  til  de  lidelser, 
som  de  gennem  mange  århundreder  har  været  udsat  for,  kan  gøre  os 
en  forestilling  om,  hvad  det  betyder  at  være  under  Guds  fordømmelse. 

Også  nu  har  Herren  et  pagtens  folk,  som  han  har  lovet  store  vel- 
signelser på  betingelse  af  lydighed,  og  på  betingelse  af,  at  de  arbej- 
der ihærdigt  og  trofast  med  de  opgaver,  som  Herren  nu  ønsker 
udført. 

Når  vi  læser  i  Pagtens  Bog,  finder  vi,  at  Herren  også  nu  gang  på 
gang  har  revset  sit  folk  og  kaldet  dem  til  omvendelse,  for  at  de  ikke 
skulle  blive  forskudt  og  andre  kaldes  i  deres  sted.  —  Se  f.  eks.  Pag- 
tens Bog  64  :  3 — 5. 

Ja,  vi  finder  endog  i  det  2.  kapitel  udtalt,  at  jorden  ville  blive  lagt 
aldeles  øde  ved  Herrens  genkomst,  såfremt  det  ikke  ville  være  mu- 
ligt at  overdrage  præstedømmet  til  mennesker,  fordi  ingen  var  vær- 
dig til  at  bære  det. 

Lad  os  da  som  det  nye  pagts  folk  af  al  magt  og  evne  stræbe  eftei 
at  opfylde  alle  vore  pligter,  —  at  vi  måtte  have  olie  på  vore  lamper, 
når  brudgommen  kommer. 

Læs  også  Pagtens  Bog  101:39—40,  133:66—71. 

Ejnar  Nielsen. 

EFTERÅRSKONFERENCERNE 


Aarhus  distrikt,  29.,  30.  sept.  og  1.  oktober. 

Konferencen  begyndte  lørdag  den  29.  september  med  en  koncert 
under  ledelse  af  broder  Werner  Larsen.  De  205  tilstedeværende  nød 
alle  korets  smukke  sange  og  de  afvekslende  musiknumre. 

Tidligere  på  dagen  havde  der  været  afholdt  et  Kvindelig  hjælpe- 
forenings-møde under  ledelse  af  præsidentinde,  søster  Minnie  R. 
Sørensen.  Under  mødet  blev  der  serveret  et  let  måltid,  medens  be- 
styrelserne for  de  forskellige  Kvindelige  hjælpeforeninger  i  distriktet 
diskuterede  deres  problemer. 

Sent  lørdag  eftermiddag  var  der  dåb,  hvor  tre  søskende  vidnede 
om,  at  de  vil  tjene  Herren,  ved  at  gå  i  dåbens  vande. 

Søndag  den  30.  september  var  en  dag,  vi  sent  vil  glemme. 

Dagen  begyndte  med  et  samlet  velfærdsmøde  for  præstedømmet 
og  Kvindelig  hjælpeforening.  De  126  tilstedeværende  fik  også  lejlig- 
hed til  at  se  resultaterne  af  grenenes  forenede  anstrengelser,  idet 
velfærdsarbejderne  var  udstillet  i  distriktets  velfærdslokale. 

„Kom  til  vor  søndagsskole"  ja,  der  var  210,  som  nød  program- 
met, der  blev  fremført  af  distriktets  søndagsskoler,  og  som  blev  givet 
over  konferencens  emne:  „Ikke  enhver,  som  siger  til  mig:  Herre, 
Herre,  skal  komme  ind  i  Himmeriges  Rige,  men  den,  der  gør  min 
Faders  vilje,  som  er  i  Himlene.  (Matt.  7  :  21)".  Derefter  hørte  vi  nogle 
velvalgte  ord  fra  nogle  af  missionærerne. 

Umiddelbart  efter  søndagsskolen  var  der  et  genealogisk  møde  for 
grens-præsidentskaberne,  hvor  vi  fik  nogle  af  de  vigtigste  og  alminde- 
ligste spørgsmål  besvaret  af  præsident  Ejnar  Nielsen  (den  nye  præsi- 
dent for  de  genealogiske  foreninger  i  missionen)  og  missionspræsi- 
dent  Edward  H.  Sørensen. 

Nadver-  og  vidnesbyrdmødet  var  en  stor  oplevelse  for  de  145  til- 
stedeværende. Mange  dejlige  vidnesbyrd  blev  båret.  Under  dette 
møde  fik  de  tre  nye  medlemmer  håndspålæggelse,  og  General-autori- 
teterne og  missionens  autoriteter  blev  opretholdt,  herunder  også  den 
nye  1.  rådgiver  i  missionens  præsidentskab,  præsident  Ejnar  Niel- 
sen, Esbjerg. 

Derefter  fulgte  et  møde  for  grensforstanderskaberne,  hvor  mis- 
sionspræsident  Sørensen  besvarede  mange  spørgsmål  og  problemer 
angående  grenenes  arbejde. 

Aftenmødet  blev  overværet  af  202  søskende  og  venner,  som  fik 
lejlighed  til  at  høre  fra  distriktspræsident  Rex  Smith,  og  derefter  fra 
præsident  Theral  Nielsen,  2.  rådgiver  i  missionens  præsidentskab, 
som  talte  om  nødvendigheden  af  selvbeherskelse.  Præsident  Ejnar 
Nielsen  talte  om  nødvendigheden  af  genealogisk  arbejde,  og  til  sidst 
talte  missionspræsident  Edward  H.  Sørensen,  som  gav  os  en  klarere 

forståelse  af  anger  og  Visdomsordet,  og  derefter  en  udførlig  forklaring 
om  arbejdet  for  de  døde,  forklaret  ud  fra  skriften,  så  der  for  en  vir- 
kelig søgende  ikke  kunne  være  tvivl  med  hensyn  til  dets  ægthed. 

Alle  konferencens  møder  var  under  præsidium  af  missionspræsi- 
dent  Edward  H.  Sørensen  og  under  ledelse  af  distriktspræsident  Rex 
V.  Smith. 

Mandag  aften  blev  der  fremført  et  program  med  broder  Otto  Møl- 
ler som  leder.  Forfriskninger  og  ting,  forarbejdet  af  Kvindelig  hjælpe- 
forening, blev  solgt,  og  desuden  var  der  forskellige  spil,  som  f.  eks. 
kuglespil,  ringspil,  pladespil  og  den  gode,  gamle  kending,  fiskedam. 
Der  var  150  tilstede. 

Hele  lørdag  og  søndag  var  der  en  udstilling  om  missionærernes  ar- 
bejde omkring  i  hele  verden,  med  skrifter,  bøger  og  billeder  fra  de 
forskellige  dele  af  verden. 

Vi  vil  gerne  takke  alle,  der  har  hjulpet  os  med  deres  tid,  deres 
talenter  og  deres  moralske  støtte  til  at  gøre  konferencen  til  en  sukces. 

R.  V.  H.  S. 

Aalborg  distrikt,  6.,  7.  og  8.  oktober. 

Lørdag  eftermiddag  afholdtes  møde  for  bestyrelserne  for  de  Kvin- 
delige hjælpeforeninger  i  distriktet  under  ledelse  af  præsidentinde 
Minnie  B.  Sørensen.  Alle  grene  i  distriktet  var  repræsenteret,  og  der 
diskuteredes  problemer  vedrørende  arbejdet  i  den  Kvindelige  hjæl- 
peforening.   Under  mødet  blev  der  serveret  forfriskninger. 

Lørdag  aften  afholdtes  en  koncert  af  Aalborg  grens  sangkor  med 
missionær  Paul  Jensen  som  dirigent  og  søster  Inger  Fischer  som  or- 
ganist. Koret  sang  nogle  dejlige  sange,  afvekslende  med  soloer, 
duetter  og  saxofonsolo.  1.  rådgiver  i  Missionspræsidentskabet,  præ- 
sident Ejnar  Nielsen,  takkede  for  den  dejlige  musik  og  fortalte,  hvor 
nødvendigt  det  er  for  os  at  have  åbenbaring  i  vore  dage.  Tilstede  215. 

Søndag  morgen  begyndte  med  et  samlet  velfærdsmøde  for  Kvinde- 
lig hjælpeforening  og  Præstedømmet.  Præsidentinde  Minnie  B.  Sø- 
rensen og  præsident  Ejnar  Nielsen  gav  rapport  over  det  arbejde,  som 
henholdsvis  Kvindelig  hjælpeforening  og  Præstedømmet  havde  ud- 
ført, og  opfordrede  til  stadig  at  støtte  dette  arbejde.  Kvindelig  hjæl- 
peforenings sangkor  sang  et  par  smukke  sange,  og  efter  mødet  blev 
velfærdsrummet  beset. 

Kl.  10  afholdtes  søndagsskole,  som  blev  indledt  med  program  af 
søndagsskolen,  derunder  taler  af  såvel  de  små  børn  som  børn  fra  de 
store  klasser  samt  sang  af  børnesangkoret.  Derefter  blev  tiden  over- 
givet til  missionspræsident  Edward  H.  Sørensen,  som  gav  missionæ- 
rerne lejlighed  til  at  tale  og  bære  deres  vidnesbyrd.    Tilstede  183. 

Kl.  12  blev  der  afholdt  dåbsmøde,  hvor  ti  nye  medlemmer  blev 
døbt.  2.  rådgiver  i  Missionspræsidentskabet,  præsident  Theral  Niel- 
sen, talte  til  dem,  der  blev  døbt,  om  vigtigheden  af  den  pagt,  de  har 
sluttet  med  Gud.    Derefter  fik  de  håndspålæggelse.    Tilstede  90. 

Kl.  14,30  afholdtes  nadver-  og  vidnesbyrdmøde,  hvor  Kirkens  au- 

toriteter  blev  opretholdt,  og  præsident  Henry  Løjborg  blev  afløst 
som  1.  rådgiver  i  Missionspræsidentskabet  og  præsident  Ejnar  Niel- 
sen blev  opretholdt.  Samtidig  blev  distriktspræsident  Val  J.  Hancock 
afløst,  og  ældste  Jay  C.  Mortensen  blev  opretholdt.  Resten  af  mødet 
blev  overgivet  til  medlemmerne  at  bære  deres  vidnesbyrd.  Vi  havde 
en  god  ånd  tilstede,  og  fem  af  de  nye  medlemmer  bar  deres  vidnes- 
byrd.  Tilstede  125. 

Lige  efter  mødet  blev  der  afholdt  et  møde  under  ledelse  af  præsi- 
dent Ejnar  Nielsen  for  alle,  som  er  interesseret  i  genealogi. 

Konferencens  højdepunkt  var  aftenmødet  kl.  19.  Tiden  blev  over- 
givet til  missionspræsident  Sørensen,  som  først  gav  tid  til  distrikts- 
præsident  Jay  C.  Mortensen,  der  talte  over  konferencens  emne  „Matt. 
7:21".  Derefter  blev  tiden  givet  til  præsident  Theral  Nielsen,  som 
holdt  en  inspireret  tale  over  Visdomsordet  og  tiende,  og  fortalte,  at 
under  sidste  verdenskrig  var  der  færre  Sidste  Dages  Hellige,  som  fik 
chok  end  nogen  anden  gruppe.  Derefter  blev  tiden  givet  til  præsi- 
dent Ejnar  Nielsen,  som  bar  sit  vidnesbyrd  om  Kirkens  sandhed  og 
holdt  en  tale  om  dåb  for  de  døde,  så  vi  alle  fik  en  bedre  forståelse 
af  denne  vigtige  sag.  Til  sidst  talte  missionspræsident  Sørensen  over 
Pagtens  Bog  130:  20 — 21  „Der  er  en  lov  fastsat  i  himlen,  gennem  hvil- 
ken alle  forjættelser  er  givet"  og  fortalte  os,  at  det  var  os  selv,  som 
bestemte  vor  løn  i  dette  liv.  Han  opmuntrede  os  til  at  efterleve  Kir- 
kens love,  så  vil  det  gå  os  godt.    Tilstede  186. 

Alle  konferencens  møder  var  under  præsidium  af  missionspræsi- 
dent Edward  H.  Sørensen  og  under  ledelse  af  distriktspræsident  Jay 
C.  Mortensen. 

Mandag  aften  afholdt  Kvindelig  hjælpeforening  en  bazar,  som  vi 
alle  nød,  og  som  gav  en  del  penge  i  kassen.  Der  var  færre  tilstede- 
værende end  der  plejer,  men  der  var  en  dejlig  ånd  tilstede. 

J.  C.  M. 

Københavns  distrikt,  13.,  14.  og  15.  oktober. 

Konferencen  indledtes  lørdag  aften  med  en  koncert,  hvor  Køben- 
havn grens  sangkor  under  broder  Einar  Corellis  ledelse  og  med  bro- 
der Niels  Hendriksen  som  organist  sang  en  række  smukke  sange,  af- 
vekslende med  forskellige  sang-  og  musiknumre  ved  missionærer, 
søskende  og  venner.  2.  rådgiver  i  Missionspræsidentskabet,  præsident 
Theral  R.  Nielsen,  takkede  koret  for  den  store  indsats,  der  var  ydet, 
og  for  det  fine  resultat,  der  var  nået,  og  opmuntrede  os  alle  til  at  ef- 
terleve Herrens  befalinger.   Tilstede  240. 

Søndag  morgen  kl.  8,30  afholdtes  velfærdsmøde.  Præsidentinde,  str. 
Minnie  B.  Sørensen  talte  om  det  store  arbejde,  der  var  udført  af  søstre- 
ne for  at  opbygge  et  lager  til  de  strenge  tider,  hvor  vi  kan  få  brug  for 
det.  Der  blev  derefter  fremvist  forskellige  arbejder,  som  var  forarbej- 
det af  den  Kvindelige  hjælpeforening.  1.  rådgiver  i  Missionspræsi- 
dentskabet, præsident  Ejnar  Nielsen,  talte  om  præstedømmets  pligter 

overfor  velfærdsarbejdet  og  opmuntrede  brødrene  til  at  støtte  det  i 
endnu  højere  grad.  Under  mødet  sang  Kvindelig  hjælpeforenings 
sangkor  under  str.  Valborg  Johansens  ledelse  nogle  smukke  sange,  og 
efter  mødet  blev  velfærdsrummet  beset.   Tilstede  89. 

Kl.  10  afholdtes  søndagsskole,  som  indledtes  med  et  program,  frem- 
ført af  de  forskellige  klasser  i  København  grens  søndagsskole,  ligesom 
vi  havde  lejlighed  til  at  høre  fra  Slagelse  grens  søndagsskole  ved  str. 
Valborg  Hansen.  Børnesangkoret  sang  et  par  smukke  sange.  Tiden 
blev  derefter  overgivet  til  missionspræsident  Edward  H.  Sørensen, 
der  gav  missionærerne  lejlighed  til  at  bære  deres  vidnesbyrd  og  tale 
over  konferencens  emne:  Matt.  7:21  „Ikke  enhver,  som  siger  til  mig, 
Herre,  Herre,  skal  komme  ind  i  Himmeriges  Rige,  men  den,  der  gør 
min  Faders  vilje,  som  er  i  Himlene".    Tilstede  214. 

Straks  efter  søndagsskolen  afholdtes  nadver-  og  vidnesbyrdmøde. 
Efter  at  Kirkens  og  missionens  autoriteter  var  opretholdt,  fik  søsken- 
de lejlighed  til  at  bære  deres  vidnesbyrd,  og  der  var  en  vidunderlig 
ånd  tilstede.  Kvindelig  hjælpeforenings  sangkor  medvirkede  også  ved 
dette  møde.   Tilstede  115. 

Umiddelbart  efter  dette  møde  afholdt  præsident  Ejnar  Nielsen,  Ge- 
nealogisk forenings  hovedbestyrelse,  et  genealogisk  møde  for  alle  in- 
teresserede. 

Kl.  19  afholdtes  konferencens  hovedmøde,  hvor  vi  først  havde  lej- 
lighed til  at  høre  fra  distriktspræsident  Dan  R.  Olsen,  som  talte  over 
konferencens  emne.  Derefter  talte  præsident  Theral  R.  Nielsen  om 
lydighed  mod  Herrens  bud  og  befalinger,  og  præsident  Ejnar  Nielsen 
om  dåb  for  de  døde.  Til  sidst  talte  missionspræsident  Edward  H.  Sø- 
rensen ud  fra  Matt.  7:  24 — 27,  om,  at  vi  skal  være  forstandige  og  bygge 
vort  hus  på  klippen,  og  at  de  første  principper,  dåb  og  håndspålæg- 
gelse for  den  Helligånds  gave,  som  begge  er  nødvendige  for  vor  frelse, 
gælder  både  for  de  levende  og  de  døde.  Imellem  talerne  hørte  vi 
sange  fra  koret  og  en  dobbeltkvartet  ved  mandlige  og  kvindelige  mis- 
sionærer.  Tilstede  174. 

Alle  konferencens  møder  var  under  præsidium  af  missionspræsi- 
dent Edward  H.  Sørensen,  og  under  ledelse  af  distriktspræsident  Dan 
R.  Olsen. 

Mandag  aften  var  der  en  fest,  arrangeret  af  missionærerne  og  Kvin- 
delig hjælpeforening  i  fællesskab.  Efter  forskellig  underholdning: 
sang,  musik,  tale,  genfortalt  historie  og  dans,  var  der  auktion  over 
håndarbejder  og  salg  af  amerikanske  retter  og  andre  forfriskninger 
samt  spil  om  sjældne  gevinster.  Der  var  stuvende  fuldt  hus  og  træng- 
sel ved  alle  boderne,  alle  morede  sig,  og  der  indkom  et  pænt  beløb. 
Tilstede  210.  M.  K. 


„Citater  og  henvisninger" 

kan  nu  atter  fås  på  Missionskontoret.    Pris  kr.  2.50. 

„Nyt  fra  hjælpeorganisationerne" 


Kvindelig1  hjælpeforening: 

Som  navnet  antyder,  er  det  Kvindelig  hjælpeforenings  opgave  at 
hjælpe.  Dette  betyder  ikke  blot  at  hjælpe  økonomisk  og  materielt, 
men  også  åndeligt,  og  dette  er  ikke  det  mindst  vigtige. 

I  første  række  gælder  dette  kredslærerinderne.  Tænker  de  på, 
hvad  det  vil  sige  for  en  fattig,  syg,  gammel  eller  ensom  søster  at  få 
besøg  og  blive  opmuntret  med  et  kærligt  ord  og  et  varmt  håndtryk. 
Lad  os  ikke  tænke:  Jeg  har  ikke  tid  og  lyst  i  dag  til  at  gå  i  kreds, 
vejret  er  dårligt,  og  der  er  ikke  megen  fornøjelse  ved  at  gå  op  ad 
alle  de  mange  trapper  og  sidde  og  tale  med  den  søster. 

Vi  skal  tværtimod  tænke  på,  at  netop  hun  trænger  særligt  til  at 
få  besøg,  lad  hende  ikke  sidde  forgæves  og  vente  måneden  igennem, 
men  lad  os  sørge  for,  at  vi  hver  måned  får  besøgt  alle  i  vor  kreds, 
først  da  kan  vi  sige,  at  vi  virkelig  har  gjort  vor  pligt  og  har  opfyldt 
den  mission,  vi  har  fået:  at  hjælpe  og  styrke  dem,  der  trænger  til 
det,  ved  at  bringe  evangeliets  lys  og  kundskab  ud  til  dem,  der  måske 
ikke  kan  få  lejlighed  til  at  komme  til  møderne,  fordi  de  er  lænket 
til  deres  stue  af  sygdom  eller  alderdom. 

Vi  takker  alle  kredslærerinderne  for  det  store  arbejde,  de  udfører, 
og  håber,  at  de  alle  vil  være  i  stand  til  hver  måned  at  fremvise  100 
procent  besøg  i  deres  kreds. 

Kvindelig  hjælpeforenings  hovedbestyrelse. 

Aalborg:  Tirsdag  den  26.  juni  afholdt  Kvindelig  hjælpeforening 
i  Aalborg  i  forening  med  grensforstanderskabet  en  fest  for  de  ældre 
medlemmer  i  grenen.  Vi  serverede  flæskesteg  med  kartofler  og  is  med 
jordbærsovs.  Der  blev  sendt  mad  ud  til  to  familier,  hvor  der  var 
sygdom. 

Grensforstanderen  havde  ledelsen  af  underholdningen,  der  bestod 
af  sang,  fortællinger  og  lege.  Der  var  megen  munterhed,  og  enhver 
gik  hjem  med  en  følelse  af  glæde  og  tilfredshed.  T.  S. 


Primary 

Mandag  den  10.  september  afholdtes  der  åbningsfest  for  Primary 
i  Københavns  gren. 

Mange  børn  kom  fra  nabolaget  for  at  nyde  den  morskab  som  vi  alle 
havde.  Børn  såvel  som  lærerinder  tog  del  i  løjerne.  Festen  begyndte 
med  et  program,  som  bestod  af  musiknumre  og  taler. 

Så  blev  alle  35  børn  bænket  ved  et  langt  bord,  pyntet  med  blom- 

ster   og  kulørte   servietter,    og   der   blev   serveret   saftevand    og   kage. 
,.Det  var  noget,  der  smagte!" 

Så   begyndte   løjerne.    Vi   legede   alle   mulige   lege,   som    fik   alle   de 


Primary,  København. 

deltagende  til  at  le  og  juble.  Da  de  halvanden  time  var  gået,  gik 
børnene  henrykt  hjem,  og  glædede  sig  til  næste  uges  „Primary  dag" 

såvel  som  til  hele  det  Primary-arbejde,  som  ligger  foran  dem. 

Primary   hovedbestyrelse. 

Søndagsskolen 

Gud  vor  Fader,  hør  vor  bøn, 
send  din  nåde  med  din  Søn. 
Når  vi  nyder  nadver  her, 
Gud,  din  kærlighed  er  nær. 

(Nadververs  for  nov. — dec). 

En  dag  blev  en  mand,  som  i  nogen  tid  ikke  havde  haft  nogen  stil- 
ling indenfor  Kirken,  kaldt  op  til  grensforstanderen  for  privat  at  dis- 
kutere en  bestemt  sag.    Grensforstanderen  meddelte  ham  da,  at  efter 

bøn    og    gennem  Herrens  inspiration  „ giver  jeg  Dem   en   officiel 

kaldelse  til  at  arbejde  med  de  voksne  medlemmer  af  det  aronske  præ- 
stedømme i  denne  gren.    Hvad  er  Deres  svar?" 

Da  han  havde  fået  talens  brug  igen  (efter  i  så  lang  tid  ikke  at  have 
haft  noget  at  bestille  i  Kirken,  så  dette!),  sagde  han  til  grensforstan- 
deren, at  han  ville  give  ham  besked  i  løbet  af  en  uge. 

Han  holdt  ord;   sådan  var  han.    „Grensforstander,"   sagde  han,  da 

lian  henvendte  sig  til  sin  ledende  autoritet,  „jeg  kunne  let  have  sagt 
nej  og  ville  helst  have  gjort  det,  men  da  De  sagde,  at  det  var  en 
„officiel  kaldelse",  blev  jeg  klar  over,  at  hvis  jeg  afslog  den,  ville  det 

ikke  være  Dem,  jeg  sagde  nej  til  det  ville  være  Herren.    Jeg  kan 

ikke  sige  nej  til  Ham.    Jeg  tager  imod  kaldet  og  vil  gøre  mit  bedste.'" 

Historien  er  ikke  forbi  endnu,  for  denne  gode  mand  gør  stadig  alt, 

hvad  han  kan for  at  vise  sig  værdig  til  sin  „officielle  kaldelse". 

Han  er  besluttet  på  ikke  at  skuffe  Herren,  fra  hvem  kaldelsen  kom 
gennem  hans  grensforstander. 

Hvis  alle  vore  grensfunktionærer  blev  „officielt  kaldet"  af  grens- 
forstanderen,  ville  han  snart  opdage,  hvorfor  han  tidligere  havde 
haft  så  mange  vanslkeligheder  med  at  ordne  grenens  sager  og  få  ar- 
bejdet gjort.  Det  er  sommetider  let  at  sige  nej  til  grensforstanderen 
og  endnu  lettere  at  sige  nej  til  søndagsskoleforstanderen  eller  præsi- 
dentinden  for  Primary.  Men  at  sige  nej  til  Herren,  det  er  noget  helt 
andet,  og  vore  medlemmer  er  meget  uvillige  til  at  tage  dette  skridt. 

Søndagsskolens  hovedbestyrelse. 

Genealogisk  forening1 

„Og  nu,  mine  kære  og  elskede  brødre  og  søstre,  lad  mig  forsikre 
jer,  at  disse  er  principper  med  hensyn  til  de  døde  og  de  levende,  som 
ikke  ligegyldig  kan  forbigås,  da  de  hører  til  vor  saliggørelse. 

Thi   deres   frelse   er   nødvendig   og   fornøden   til   vor   salighed,   sorn 
Paulus  siger  angående  fædrene,  „at  de  kunne  ikke  fuldkommes  uden 
os",  ejheller  kunne  vi  fuldkommes  uden  vore  døde." 
(Pagtens  Bog  128:  15). 

Genealogisk  forenings  hovedbestyrelse. 

Ungdomsforeningen 

Hvor  vigtig  er  ungdomsforeningen?  Hvor  vigtigt  er  vort  ansvar 
som  ledere  af  ungdommen? 

Ungdomsforeningen  er  en  meget  vigtig  del  af  Jesu  Kristi  Kirke  af 
Sidste  Dages  Hellige,  først  og  fremmest  optaget  af  ungdommens  gen- 
sidige udvikling.  Denne  organisation  blev  oprettet  med  det  formål 
at  udsprede  kundskab,  at  hæve  den  kulturelle  standard  og  at  give 
menneskeheden  et  personligt  vidnesbyrd  om  guddommeligheden  af 
dette  de  sidste  dages  værk. 

Ungdomsforeningen  har  bidraget  en  stor  del  til  at  udsprede  det 
gengivne  evangelium  til  folk  på  jorden,  siden  den  blev  organiseret  af 
Brigham  Young  i  1870  i  Salt  Lake  City,  og  den  vil  vedblive  at  udføre 
dette  vigtige  arbejde,  så  længe  vore  ledere  er  flittige  og  lever  i  har- 
moni med  Herrens  Ånd. 

Det  er  et  stort  privilegium  at  blive  kaldet  som  leder  i  en  sådan 
organisation.  Er  vi  rigtig  klare  over,  hvad  det  betyder?  Vi,  som  er 
blevet  kaldet  til  at  lede,  er  blevet  kaldet  til  at  arbejde  for  Gud  i  en 

af  de  vigtigste  dele  af  Hans  kirke.  Vi  er  den  levende  Guds  tjenere, 
og  Han  er  vor  Herre.  Vi  er  lederne,  vi  er  dem,  der  rydder  stien,  og 
vi  ved  aldrig,  hvor  mange  der  vil  følge  den  sti,  vi  har  ryddet.  Vi  er 
brobyggerne.  Vi  er  blevet  kaldet  til  at  bygge  de  broer,  over  hvilke 
mange  retfærdige  fødder  skal  træde  på  deres  vej  mod  det  evige  liv. 
Dette  værk  er  vigtigt,  og  det  må  og  skal  gå  fremad. 

Ungdomsforeningens  hovedbestyrelse. 


Fra  missionsmarken 


Odense  gren:  Den  2.  august  er  ældste  H.  Mervyn  James  blevet 
kaldet  til  grensforstander  for  Odense  gren. 

Esbjerg  distrikt:  Den  14.  august  er  ældste  Allen  R.  Miekelsen 
blevet  kaldet  til  distriktspræsident  over  Esbjerg  distrikt. 

Hjørring  gren:  Den  23.  september  er  ældste  Dwayne  Larsen  ble- 
vet kaldet  til  grensforstander  for  Hjørring  gren. 

Silkeborg:  Silkeborg  gren  var  lørdag  den  18.  august  på  en  vellyk- 
ket udflugt  til  Vrads  Sande.  Der  deltog  20  børn  og  22  voksne  i  turen, 
og  vi  nød  alle  den  dejlige  eftermiddag  med  forskellige  lege  og  besøg 
på  museum. 

De  to  billeder  viser  et  udsnit  af  deltagerne.  Aa.  P. 


Esbjerg:  Den  4.  september  blev  der  i  Esbjerg  afholdt  en  fest  lil 
fordel  for  Budgetfondet,  som  ved  denne  lejlighed  fik  et  pænt  tilskud. 
Ved  fælles  hjælp  fra  de  forskellige  organisationer  var  der  arrangeret 
forskellige  underholdninger:  fællessang,  solosang,  musik,  oplæsning 
af  festavis  og  meget  andet.  Der  var  også  en  rask  lille  auktion  over 
nogle  eftertragtede  varer.    Alle  søskende  og  venner,  der  var  mødt  op, 

ialt  ca.  80,  deltog  livligt  i  de  forskellige  arrangementer,  som  var  for- 
anstaltede; der  var  f.  eks.  pilekast,  „slå  søm  i",  „bold  i  net"  og  hvad 
det  nu  hedder  altsammen. 

Servering  og  salg  af  forfriskninger  var  det  som  sædvanlig  Kvinde- 
lig hjælpeforening,  der  kunne  høste  æren  af.  Alle  var  glade  for  denne 
aften,  og  Esbjerg  gren  påtænker  snart  igen  at  afholde  en  budgetfest. 
Da  der  jo  kan  lånes  en  hel  del  gode  film  på  den  amerikanske  ambas- 
sade i  København,  bliver  det  måske  næste  gang  i  form  af  en  films- 
aften. Grensforstanderskabet. 


Randers:  Moroni  spejdertrop  i  Randers  gren  afholdt  lørdag  den 
22.  september  en  stor  overraskelsesfest,  hvortil  grenens  medlemmer 
var  indbudt.  Det  blev  en  fornøjelig  aften,  og  af  programmet  skal 
fremhæves:  et  kort  skuespil,  den  tossede  hest  og  en  festavis,  og  des- 
uden blev  der  holdt  nogle  korte  taler  om  spejderarbejdet.  Derefter 
gik  man  over  til  at  lege,  og  her  var  det  særlig  en  „siddende  fodbold- 
kamp" mellem  missionærer  og  søskende,  der  gjorde  lykke.  Til  slut 
talte  grensforstanderen,  og  selvom  der  ikke  var  mange  tilstede,  havde 
de,  der  var  der,  haft  en  fornøjelig  aften  ud  af  det. 

Tropsføreren. 


Odense:  Søndag  den  7.  oktober  havde  Odense  gren  forbeholdt 
aftenmødet  til  G.  U.  F.s  bikubeklasse,  hvor  5  unge  piger  og  deres 
leder  blev  udnævnt  til  Æresbier. 

Aftenen  fik  et  meget  smukt  forløb,  de  unge  piger  talte  efter  tur,  og 
til  slut  talte  birøgteren,  str.  Lilli  Christoffersen,  om  det  store  arbejde, 
der  var  gået  forud  for  udnævnelsen.  Diplomerne  blev  derefter  over- 
rakt Hanne  Raunholt,  Inge  Kristiansen,  Elisabeth  Thomsen,  Ragna 
Knudsen  og  Rente  Kristiansen.  Og  til  sidst  fik  birøgteren  overrakt 
sit  diplom  af  missionær  Ellen  O'Rrien. 

Det  var  en  af  de  aftener,  som  brødre  og  søstre  føler  stimulerende 
for  deres  vidnesbyrd,  det  at  se  de  unge  gå  ind  for  en  sag  og  arbejde 
med  den.  H.  R.,  Odense  gren. 

DÅB 


AALBORG: 

9.   september: 

Anna  Lise  Andersen,  døbt  af  æld- 
ste Jay  C.  Mortensen,  håndspå- 
læggelse af  ældste  Val  J.  Han- 
cock. 


ODENSE: 

2  G.  a  u  g  n  s  t : 

Mariane  Sofie  Damsted,  døbt  af 
ældste  Theral  R.  Nielsen,  hånds- 
pålæggelse af  ældste  James  O.  Ma- 
son. 

Mads  Christian  Damsted,  døbt 
af  ældste  Theral  R.  Nielsen,  hånds- 
pålæggelse af  ældste  H.  Mervyn 
James. 


ESBJERG: 

2  6.  august: 

Laura  Caroline  Larsen  Ander- 
sen, døbt  af  ældste  Allen  R.  Mi- 
ckeisen, håndspålæggelse  af  ældste 
Robert  Keith  Higgenson. 

KØBENHAVN: 

9.  september: 
Inge     Aase    Rosenlund     Hansen, 

døbt  af  ældste  Dan  R.  Olsen, 
håndspålæggelse  af  samme. 

Ingrid  Elisabeth  Dam,  døbt  af 
ældste  Dan  R.  Olsen,  håndspålæg- 
gelse af  missionspræsident  Edward 
H.   Sørensen. 

Dorthea  Pedersen  Christensen, 
døbt  af  ældste  Orval  Skousen, 
håndspålæggelse  af  ældste  William 
Ray. 


Vi  ønsker    de    nye    søskende  hjertelig    til  lykke    og  velkommen    i 
Kirken. 


Velsignelser: 

Aalborg:  5.  august:  Erling  Andersen  og  Inger  Lis  Larsen  Ander- 
sens søn,  Anker  John  Andersen  velsignet  af  ældste  Val  J.  Hancock. 

3.  september:  Kristian  Romanus  Rasmussen  og  Nanna  Elisabeth 
Rasmussens  to  børn,  Jytte  Sonja  Rasmussen  og  Ole  Bjørn  Rasmussen, 
velsignet  af  ældste  Val  J.  Hancock. 


Ordinationer: 

Aalborg:      12.  september:    Niels  Christian  Lindquist  Jensen   ordi- 
neret til  lærer  af  ældste  Jay  C.  Mortensen. 

Missionærforflyttelser : 

21.  september:    Harold  M.  Petersen  fra  København  til  Løgstør. 
Frank  E.  Lund  fra  Løgstør  til  Aarhus. 
Dwayne  E.  Larsen  fra  Skive  til  Hjørring. 
Vincent  A.  Birch  fra  Hjørring  til  København. 
Burgess  Grant  Gudmundson  fra  Skive  til  Aalborg. 

